කොළඹ අද පැවති මාධ්‍ය හමුවකදී ඔහු කියා සිටියේ එම තත්ත්වයන් කළමනාකරණය සඳහා සැලසුම් කළ පරිදි අවශ්‍ය ක්‍රියාමාර්ග මේ වනවිටත් ගෙන ඇති බවයි.යුක්රේනයේ සිට මෙරටට පැමිණි සංචාරකයින් තුන් දෙනෙකුට කොරෝනා වෛරසය ආසාදනය වී ඇති බව පී.සී.ආර්. පරීක්ෂණ මගින් තහවුරු වූ අතර, ඔවුන් තිදෙනා මීට දින දෙකකට පෙර මත්තල රාජපක්ෂ ජාත්‍යන්තර ගුවන් තොටුපලින් දිවයිනට පැමිණියා.යුක්රේන සංචාරකයින් තුන්දෙනාට කොරෝනා වෛරසය ආසාදනය වීම සම්බන්ධයෙන් නියෝජ්‍ය සෞඛ්‍ය සේවා අධ්‍යක්ෂ ජනරාල් විශේෂඥ වෛද්‍ය හේමන්ත හේරත් මෙලෙස කොළඹ අද පැවති මාධ්‍ය හමුවේදී අදහස් පළ කළා.මේ අතර, යුක්රේන ජාතික සංචාරකයින් තුන් දෙනෙකුට කොරෝනා වෛරසය ආසාදනය වීම සම්බන්ධයෙන් සංචාරක අමාත්‍ය ප්‍රසන්න රණතුංග නිවේදනයක් නිකුත් කළා.